Diari Oficial de la Generalitat Valenciana


Sumari del DOGV 6285, del 09-06-2010 (2010/6516)

ACORD de 4 de juny de 2010, del Consell, pel qual s'estima la sol·licitud d'urgent ocupació dels béns i drets subjectes a un expedient d'expropiació forçosa de la Diputació Provincial d'Alacant.
--------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6285

Data del DOGV
:   09-06-2010

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2010/6516


Data del document
:   04-06-2010

Organisme emissor
:   Conselleria de Solidaritat i Ciutadania

Tipus de document
:   Acord

ACORD de 4 de juny de 2010, del Consell, pel qual s'estima la sol·licitud d'urgent ocupació dels béns i drets subjectes a un expedient d'expropiació forçosa de la Diputació Provincial d'Alacant. [2010/6516]  
El Consell, en la reunió del dia 4 de juny de 2010, va adoptar l'acord següent:  
Antecedents de fet  
Primer  
El 10 de març de 2010 ha tingut entrada en la Conselleria de Solidaritat i Ciudadania un escrit de la Diputació Provincial d'Alacant amb registre d'eixida núm. 4.076, de 4 de març de 2010, que remetia documentació per a la declaració d'urgent ocupació dels béns i drets afectats per l'expedient d'expropiació forçosa instruït per a l'execució del projecte d'Eixamplament i millora de la carretera CV-728. Tram: terme municipal del Ràfol d'Almúnia, del pk 6+700 al 9+216.  
Segon  
La relació concreta i individualitzada de béns i drets objecte d'expropiació va ser publicada en el Butlletí Oficial de la Província (BOP) núm. 244, de 19 de desembre de 2008, en els diaris Información de 23 de desembre de 2008 i El Mundo de 24 de desembre de 2008, i al tauler d'anuncis de l'Ajuntament del Ràfol d'Almúnia per un termini de 15 dies, notificant-se individualment als afectats, juntament amb el projecte, havent-se presentat al·legacions per les persones relacionades en el certificat de la secretària general de la Diputació Provincial d'Alacant de 24 de setembre de 2009.  
Tercer  
Per acord de 5 de novembre de 2009, del Ple de la Diputació Provincial d'Alacant, va resoldre les al·legacions presentades, estimant-les o desestimant-les en els termes que resulten de l'acta de l'acord que es troba a l'expedient; i es va aprovar amb caràcter definitiu el projecte d'Eixamplament i millora de la carretera CV-728. Tram: terme municipal del Ràfol d'Almúnia, del pk 6+700 al 9+216, així com la llista de béns i drets afectats per l'expropiació de l'esmentat projecte.  
Quart  
La sol·licitud d'urgent ocupació de béns i drets afectats per l'expropiació es conté en els acords adoptats en les sessions plenàries de 4 de desembre de 2008 i 4 de juny de 2009, la qual cosa va ser objecte de publicació en el BOP núm. 244, de 19 de desembre de 2008, i 129, de 10 de juliol de 2009, basant-se en raons de seguretat viària, cosa que va motivar el requeriment d'ampliació i esmena, que va ser justificat per mitjà d'especificació de les raons excepcionals de seguretat viària següents: «La carretera presenta una secció transversal insuficient, de a penes cinc metres, que dificulta que vehicles de grans dimensions s'encreuen amb seguretat; no té voreres d'emergència, amb traçat deficient. Repleta de revolts de radi reduït i escassa visibilitat, el seu trànsit anual és de 182.500 vehicles al dia, i constituix la via d'accés d'una important urbanització del Ràfol d'Almúnia, per la qual cosa l'execució del projecte determina la imperiosa necessitat de la seua execució, que no permet emprar el procediment ordinari».  
Quint  
Consta en l'expedient l'acta de replantejament i la retenció de crèdit.  
Fonaments de dret  
I. La Diputació Provincial d'Alacant té capacitat jurídica per a acordar l'expropiació dels béns afectats a un fi d'utilitat pública o interés social, d'acord amb l'article 2.1 de la Llei d'Expropiació Forçosa, en relació amb l'article 4 de la Llei 7/1985, de 2 d'abril.  
II. L'article 94 del Text Refós de les Disposicions Legals Vigents en Matèria de Règim Local, aprovat pel Reial Decret Legislatiu 781/1986, de 18 d'abril, disposa que «les obres compreses en els plans d'obres i servicis locals, inclosos els plans provincials de cooperació, portaran annexa la declaració d'utilitat pública i la necessitat d'ocupació dels terrenys i edificis en ells compresos a l'efecte de la seua expropiació forçosa».  
III. L'article 52 de la Llei d'Expropiació Forçosa, i concordants del reglament, preveuen la possibilitat de declarar, excepcionalment, la urgent ocupació dels béns afectats per l'expropiació a què done lloc la realització d'una obra o finalitat determinada, amb les conseqüències que s'establixen en este.  
IV. La declaració d'urgent ocupació, que segons l'article 56 del Reglament d'Expropiació Forçosa ha d'estar degudament motivada, ve justificada en el quart antecedent de fet.  
V. D'acord amb l'annex I, apartat b).4.3, del Reial Decret 3318/1983, de 25 d'agost, es traspassen a la Comunitat Valenciana les competències sobre la declaració d'urgent ocupació de béns afectats per expropiacions forçoses en expedients instruïts per les corporacions locals. Competència que correspon al Consell, d'acord amb els articles 29 i 50 de l'Estatut d'Autonomia de la Comunitat Valenciana, en relació amb l'article 21 i la disposició final segona de la Llei del Consell.  
VI. L'acord en el qual es declare la urgent ocupació dels béns afectats ha de publicar-se en el Diari Oficial de la Comunitat Valenciana als efectes de l'article 56.2 del Reglament d'Expropiació Forçosa, perquè els interessats, una vegada publicada la relació i fins al moment de l'alçament de l'acta prèvia, puguen formular per escrit davant de la Corporació local que expropia al·legacions només a l'efecte d'esmenar possibles errors que s'hagen comés en relacionar els béns afectats per la urgent ocupació.  
En este expedient s'han complit totes les prescripcions legals contingudes en les disposicions abans citades i s'ha de tramitar el procediment d'acord amb la legislació vigent en la matèria.  
Per tot això, i segons les facultats conferides pel Reial Decret 3318/1983, de 25 d'agost, d'acord amb els articles 29 i 50 de l'Estatut d'Autonomia de la Comunitat Valenciana, en relació amb l'article 21 i la disposició final segona de la Llei del Consell, a proposta del conseller de Solidaritat i Ciutadania, el Consell  
ACORDA  
Declarar la urgent ocupació dels béns i drets que es relacionen, afectats per l'expedient expropiatori instruït per la Diputació Provincial d'Alacant per a l'execució del projecte d'Eixamplament i millora de la carretera CV-728. Tram: terme municipal del Ràfol d'Almúnia, del pk 6+700 al 9+216.  
  
   
\*\*\*\*\*\*\*\*\*\*\*\*\*\*\*\*\*\*\*\*  
 Contra este acord, que posa fi a la via administrativa de conformitat amb el que establix l'article 109.c) de la Llei de Règim Jurídic de les Administracions Públiques i del Procediment Administratiu Comú, els interessats podran interposar els recursos següents:  
a) Directament recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos comptats a partir de l'endemà al de la notificació o publicació, si és el cas, en el Diari Oficial de la Comunitat Valenciana del present acord, de conformitat amb el que disposen els articles 10 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa.  
b) Potestativament, recurs de reposició davant del Consell, en el termini d'un mes comptador des de l'endemà de la notificació o publicació, si és el cas, en el Diari Oficial de la Comunitat Valenciana d'este acord, de conformitat amb el que establixen els articles 107, 116 i 117 de la Llei de Règim Jurídic de les Administracions Públiques i del Procediment Administratiu Comú, tenint en compte que no és possible simultaniejar el recurs contenciós administratiu i el potestatiu recurs de reposició.  
c) En el cas que l'interessat siga una administració pública, no cal interposar recurs en via administrativa, sense perjuí del que disposa l'article 44 de la Llei 29/1998, de 13 de juliol, havent de requerir prèviament perquè s'anul·le o revoque este acord, en el termini de dos mesos comptats des de l'endemà de la seua notificació o publicació, si és el cas, en el Diari Oficial de la Comunitat Valenciana, tenint en compte que això no incidix en l'executivitat de l'acord ni interromp els terminis amb vista a la seua fermesa, per no ser substitutiu del règim de recursos en via administrativa.   
Tot això sense perjuí que els interessats puguen exercitar qualsevol altra via que estimen oportuna.  
València, 4 de juny de 2010  
El vicepresident primer i secretari del Consell,  
VICENTE RAMBLA MOMPLET